અમદાવાદ: શહેરના સીટીએમ વિસ્તારમાં ગઇ કાલે તસ્કરોએ કોન્ટ્રાક્ટરની કારનો કાચ તોડી રોક્ડ રકમ 1.20 લાખ સહિત બે મોબાઇલ ફોનની ચોરી કરીને ફરાર થઇ જતાં સમગ્ર વિસ્તારમાં ચકચાર મચી ગઇ છે. કોન્ટ્રાક્ટર તેમના ગુરુજીને મળવા માટે ગયા ત્યારે પાર્કિંગમાં પડેલી કારનો કાચ તોડીને તેમાથી અજાણ્યા શખ્સો લેધરની બેગ લઇને જતા રહ્યા હતા, જેમાં રોક્ડ રકમ, મોબાઇલ ફોન તેમજ જરૂરી ડોક્યુમેન્ટ હતા.